

PROJEKTS uz 09.08.2023.

vēlamais datums izskatīšanai: Attīstības komitejā 09.08.2023.

domē: 23.08.2023.

sagatavotājs: Evita Randa

ziņotājs: Inga Švarce

LĒMUMS

Ādažos, Ādažu novadā

2023.gada 23.augustā **Nr.**«DOKREGNUMURS»

**Par** **zemes reformas laikā noteikta apgrūtinājuma (ceļa servitūta teritorija) dzēšanu nekustamajā īpašumā "Jaunstūrīši", Ādažos**

Ādažu novada pašvaldības dome izskatīja Vārds Uzvārds (e-pasts: epasts) 28.06.2023. iesniegumu (reģistrēts 28.06.2023. ar Nr. ĀNP/1-11-1/23/3371) ar lūgumu izdot dokumentu/lēmumu, uz kura pamata varētu dzēst nekustamajam īpašumam ar kadastra Nr.8044 011 0013 “Jaunstūrīši”, Jaunstūrīšu ielā 6, Ādažos, Ādažu novadā, Kadastra informācijas sistēmā reģistrēto un Rīgas rajona tiesas zemesgrāmatu nodaļas Ādažu pagasta zemesgrāmatas nodalījumā Nr.144 ierakstīto apgrūtinājumu - “ceļa servitūta teritorija” 0.0306 ha platībā.

Izvērtējot ar iesniegumu saistītos apstākļus, tika konstatēts:

1. Nekustamais īpašums ar kadastra Nr.8044 011 0013 “Jaunstūrīši”, Jaunstūrīšu iela 6, Ādažos, Ādažu novadā (turpmāk – Nekustamais īpašums) sastāv no zemes vienības ar kadastra apzīmējumu 8044 011 0013, 0.4758 ha platībā un 6 būvēm ar kadastra apzīmējumiem 80440110013006, 80440110013007, 80440110013008, 80440110013009, 80440110013010 un 80440110013011;
2. Nekustamais īpašums ir ierakstīts Ādažu pagasta zemesgrāmatas nodalījumā Nr.144. Minētā nodalījuma III daļas 1.iedaļā “Lietu tiesības, kas apgrūtina nekustamu īpašumu” 3.1. ierakstā atzīmes veidā ierakstīts apgrūtinājums – “ceļa servitūta teritorija 0.0306 ha platībā”;
3. Atbilstoši Valsts zemes dienesta Nekustamā īpašuma valsts kadastra informācijas sistēmas (turpmāk – Kadastra informācijas sistēma) datiem Nekustamā īpašuma sastāvā esošajai zemes vienībai ar kadastra apzīmējumu 8044 011 0013 ir reģistrēti 5 (pieci) apgrūtinājumi, tajā skaitā apgrūtinājums Nr.1 “ceļa servitūta teritorija 0.0306 ha platībā”. Apgrūtinājums reģistrēts, pamatojoties uz Latvijas Republikas Rīgas rajona Ādažu pagasta padomes 21.sasaukuma 7.sēdes 20.12.1994. lēmumu Nr. 2.3/7 (turpmāk – Lēmums Nr. 2.3/7).
4. Lēmums Nr. 2.3/7 pieņemts, pamatojoties uz likuma „Par zemes privatizāciju lauku apvidos” 21.pantu un 22.pantu (redakcijā, kas bija spēkā līdz 02.01.1995.). Ar Lēmumu Nr. 2.3/7 fiziskai personai atjaunotas īpašuma tiesības uz zemi 9.2 ha kopplatībā (Nekustamā īpašuma kopplatība pirms sadales) un noteikts apgrūtinājums “trīs servitūta ceļi - 0,7 km kopgarumā”, nenorādot valdošo nekustamo īpašumu, kam par labu servitūts nodibināts;
5. Saskaņā ar Civillikuma 1130.pantu servitūts ir tāda tiesība uz svešu lietu, ar kuru īpašuma tiesība uz to ir lietošanas ziņā aprobežota kādai noteiktai personai vai noteiktam zemes gabalam par labu. Savukārt saskaņā ar Civillikuma 1141.pantu, katra reālservitūta pastāvēšanai vajadzīgi divi nekustami īpašumi, no kuriem viens apgrūtināts otram par labu, pirmais ir saistītais jeb kalpojošais, otrais tiesīgais jeb valdošais.
6. Nekustamajam īpašumam noteiktais apgrūtinājums nav ceļa servitūts Civillikuma izpratnē, bet tāds apgrūtinājums, kas zemes reformas laikā noteikts uz iestādes lēmuma (administratīvā akta) pamata un zemesgrāmatā ierakstīts atzīmes veidā, nosakot abstraktu pagaidu rakstura tiesību aprobežojumu par labu nenoteiktām personām vai īpašumiem.
7. Izvērtējot situāciju dabā konstatēts, ka ar Lēmumu Nr. 2.3/7 noteiktais ceļa servitūts nav nepieciešams piekļuves nodrošināšanai citu personu zemes īpašumiem. Visiem nekustamajiem īpašumiem, kas robežojas ar Nekustamo īpašumu ir piekļuves iespējas no pašvaldības īpašumā esošajām ielām, t.i., Jaunstūrīšu un Stūrīšu ielas, t.sk., zemes vienībai ar kadastra apzīmējumu 8044 007 0155 ir piekļuve no pašvaldībai piederošās zemes vienības ar kadastra apzīmējumu 8044 011 0049, kurai ir noteikts zemes lietošanas mērķis – “1101 Zeme dzelzceļa infrastruktūras zemes nodalījuma joslā un ceļu zemes nodalījuma joslā”.
8. Latvijas Republikas Senāta Administratīvo lietu departaments 24.09.2021. Lēmumā lietā Nr.670013420, SKA-611/2021 atzinis, ka dokumentu, uz kura pamata tiek dzēsts tiesību aprobežojums (apgrūtinājums), kas noteikts zemes reformas laikā saistībā ar ceļiem, izsniedz pašvaldība, jo tieši pašvaldība ir vislabāk informēta par faktisko situāciju pašvaldībā, tostarp saistībā ar piekļuvi nekustamajiem īpašumiem, kas ir svarīgi kā nosakot servitūtus, tā arī tos dzēšot.

Pamatojoties uz:

1. Pašvaldību likuma 4.panta pirmās daļas 15. punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi;
2. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
3. Zemes pārvaldības likuma 13.panta trešās daļas 1.punktu, kas noteic, ka pašvaldība atbilstoši savai kompetencei nodrošina zemes pārraudzību savā administratīvajā teritorijā;
4. Ministru kabineta 10.04.2012. noteikumu Nr.263 “*Kadastra objekta reģistrācijas un kadastra datu aktualizācijas noteikumi*” 112.2.apakšpunktu, kas noteic, ka nekustamā īpašuma objekta apgrūtinājumus, izņemot šo noteikumu 111.punktā minēto, Kadastra informācijas sistēmā dzēš, ja iesniegts valsts vai pašvaldības institūcijas dokuments par nekustamā īpašuma objekta apgrūtinājuma dzēšanu, ja tas Kadastra informācijas sistēmā reģistrēts uz attiecīgās valsts vai pašvaldības institūcijas dokumenta pamata un attiecīgā valsts vai pašvaldības institūcija izsniedz dokumentu par apgrūtinājuma dzēšanu,

kā arī ņemot vērā, ka jautājums tika izskatīts un atbalstīts Attīstības komitejā 09.08.2023., Ādažu novada pašvaldības dome

**NOLEMJ:**

1. Piekrist, ka nekustamajam īpašumam ar kadastra Nr.8044 011 0013 “Jaunstūrīši”, Jaunstūrīšu ielā 6, Ādažos, Ādažu novadā tiek dzēsts zemes reformas laikā noteiktais apgrūtinājums “ceļa servitūta teritorija 0.0306 ha platībā”:
   1. Ādažu pagasta zemesgrāmata nodalījuma Nr.144 III daļas 1.iedaļas 3.1. ieraksts “3.1. atzīme – ceļa servitūta teritorija 0.0306 ha platībā”;
   2. Nekustamā īpašuma valsts kadastra informācijas sistēmā zemes vienībai ar kadastra apzīmējumu 8044 011 0013 reģistrētais apgrūtinājums Nr.1 “ceļa servitūta teritorija 0.0306 ha platībā” (noteikšanas datums 20.12.1994., tips 7315030100).
2. Par lēmuma izpildi atbild Teritorijas plānošanas nodaļa.
3. Par lēmuma izpildes kontroli atbild pašvaldības izpilddirektora vietnieks.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Grafisks attēlojums uz 1 lp.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN: @

Iesn.: @

E.Randa, 67398050